**Lietošanas instrukcija: informācija zāļu lietotājam**

**Solcoseryl 8,3 mg/g gels**

**Solcoseryl 2,07 mg/g ziede**

*Dialysatum deproteinatum sanguinis vituli*

**Pirms zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis.

- Saglabājiet šo instrukciju! Iespējams, ka vēlāk to vajadzēs pārlasīt.

- Ja Jums nepieciešama papildu informācija vai padoms, vaicājiet farmaceitam.

- Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iepējamām blakusparādībām, kas nav minētas šajā instrukcijā. Skatīt 4. punktu.

- Ja nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Solcoseryl gels/ ziede un kādam nolūkam to lieto

2. Kas Jums jāzina pirms Solcoseryl gela/ ziedes lietošanas

3. Kā lietot Solcoseryl gelu/ ziedi

4. Iespējamās blakusparādības

5. Kā uzglabāt Solcoseryl gelu/ ziedi

6. Iepakojuma saturs un cita informācija

**1. Kas ir Solcoseryl gels/ziede un kādam nolūkam to lieto**

Solcoseryl gels uzlabo mitrojošu, līpošu ādas bojājumu attīrīšanos un paātrina dzīšanu. Gelu lieto nelielu ādas bojājumu kā nobrāzumu, sīku griezienu, skrāpējumu, vieglu apdegumu (pirmās un otrās pakāpes, piemēram, saules apdegumi, applaucējumi) un apsaldējuma čūlu ārstēšanai. Tikai pēc konsultācijas ar ārstu to var lietot kāju trofisko čūlu un citu traucētas asins cirkulācijas izraisītu ādas bojājumu ārstēšanai.

Solcoseryl ziede ir taukaina un veido aizsargkārtiņu uz ādas. Tas uzlabo sausu ādas bojājumu dzīšanu. Ziedi lieto nelielu bojājumu kā nobrāzumu, sīku griezumu, skrāpējumu, vieglu apdegumu (pirmās un otrās pakāpes, piemēram, saules apdegumi, applaucējumi) un apsaldējuma čūlu ārstēšanai. Tikai pēc konsultācijas ar ārstu to var lietot kāju trofisko čūlu ārstēšanai.

Solcoseryl gels/ ziede satur teļa asiņu bezproteīnu dializātu (*Dialysatum deproteinatum sanguinis vituli*), ķīmiski un bioloģiski standartizētu, kas uzlabo dzīšanu.

**2. Kas Jums jāzina pirms Solcoseryl gels/ziede lietošanas**

**Nelietojiet Solcoseryl gelu/ziedi šādos gadījumos**

Ja Jums ir alerģija pret aktīvo vielu vai kādu citu (6. punktā minēto) šo zāļu sastāvdaļu.

**Brīdinājumi un piesardzība lietošanā**

Pirms Solcoseryl lietošanas konsultējieties ar ārstu vai farmaceitu.

Īpaša piesardzība, lietojot Solcoseryl gelu/ ziedi, nepieciešama šādos gadījumos:

- Stāvokļa pasliktināšanās gadījumā (sāpes, apkārtējās ādas apsārtums, strutaini izdalījumi no brūces, drudzis) vai, ja dzīšanas process neuzlabojas 2 – 3 nedēļu laikā, konsultējieties ar ārstu.

Informējiet ārstu vai farmaceitu, ja:

- Jums ir vēl kādas saslimšanas;

- Jums ir alerģija;

- Jūs lietojat citas zāles (tajā skaitā bezrecepšu zāles), arī ārīgi lietojamās.

Solcoseryl gels/ziede satur parahidroksibenzoātus (E 216 un E 218) kā konservantus, kas var izraisīt alerģiskas reakcijas (iespējams, aizkavētas), un brīvu skābi (E 210, vājš ādas, acu un gļotādu kairinātājs) nelielā daudzumā. Solcoseryl gels satur arī propilēnglikolu, kas var izraisīt ādas kairinājumu un cetilspirtu, kas var izraisīt lokālas ādas reakcijas (piemēram, kontaktdermatītu).

**Bērni**

Solcoseryl gela/ziedes drošums un efektivitāte, lietojot bērniem vecumā līdz 12 gadiem un jaunākiem, nav pierādīta.

**Citas zāles un Solcoseryl gels/ ziede**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot, ieskaitot zāles, ko var iegādāties bez receptes.

**Grūtniecība un barošana ar krūti**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība vai plānojat grūtniecību, pirms šo zāļu lietošanas konsultējieties ar ārstu vai farmaceitu.

Solcoseryl gelu/ziedi var lietot barošanas ar krūti laikā.

**Transportlīdzekļu vadīšana un mehānismu apkalpošana**

Solcoseryl gelu/ziedes lietošana neietekmē transportlīdzekļu vadīšanu un mehānismu apkalpošanu.

**3. Kā lietot Solcoseryl gelu/ziedi**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits.

Ja vien nav nozīmēts citādi:

Pieaugušiem un bērniem

Solcoseryl gelu: uzklāt plānā kārtiņā 2 reizes dienā. Pirms zāļu aplikācijas izdalījumus no brūces nosusināt ar tīru marli vai dezinficējošu šķīdumu.

Solcoseryl gels nav taukains un to var nomazgāt ar ūdeni.

Ārstēšanās ilgums: kamēr sāk veidoties jauni ādas audi.

Pieaugušiem un bērniem

Solcoseryl ziedi: uzklāj plānā kārtiņā 2 reizes dienā.

Ārstēšanās ilgums: kamēr brūce pilnībā sadzijusi.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Ļoti retos gadījumos (<1/10 000) var būt sastopama paaugstināta jutība. Ja parādās neparasta ādas reakcija, pārtrauciet zāļu lietošanu, informējiet ārstu vai farmaceitu. Pēc Solcoseryl gela/ziedes aplikācijas īslaicīgi var rasties nepatīkama dedzinoša sajūta. Ja šī dedzinošā sajūta ir ilgstoša, zāļu lietošana ir jāpārtrauc.

Metilhidroksibenzoāts un propilhidroksibenzoāts (E218 un E216) var izraisīt alerģiskas reakcijas (iespējams, aizkavētas).

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV - 1003. Tālr.: +371 67078400; Fakss: +371 67078428.

Tīmekļa vietne: www.zva.gov.lv. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Solcoseryl gelu/ziedi**

Uzglabāt šīs zāles bērniem neredzamā un nepieejamā vietā.

Gels:

Zālēm nav nepieciešami īpaši uzglabāšanas nosacījumi.

Nelietot šīs zāles pēc derīguma termiņa beigām, kas norādīts uz iepakojuma. Par citiem jautājumiem konsultējieties ar savu ārstu vai farmaceitu, kam ir pieejama speciālistiem paredzēta sīkāka informācija par zālēm.

Uzglabāšanas laiks pēc tūbiņas pirmreizējas atvēršanas ir 28 dienas, uzglabājot temperatūrā līdz 25°C.

Ziede:

Uzglabāt temperatūrā līdz 30°C.

Nelietot šīs zāles pēc derīguma termiņa beigām, kas norādīts uz iepakojuma. Par citiem jautājumiem konsultējieties ar savu ārstu vai farmaceitu, kam ir pieejama speciālistiem paredzēta sīkāka informācija par zālēm.

**6. Iepakojuma saturs un cita informācija**

**Ko Solcoseryl gels/ ziede satur**

1 g Solcoseryl gela satur:

Aktīvo vielu: 8,30 mg teļa asiņu bezproteīnu dializāta, ķīmiski un bioloģiski standartizēta.

Konservantus: 1,73 mg metilhidroksibenzoātu (E 218),

0,27 mg propilhidroksibenzoātu (E 216).

Citas sastāvdaļas ir nātrija karboksimetilceluloze, propilēnglikols, kalcija laktāts un ūdens injekcijām.

1 g Solcoseryl ziedes satur:

Aktīvo vielu: 2,07 mg teļa asiņu bezproteīnu dializāta, ķīmiski un bioloģiski standartizēta.

Konservantus: 1,60 mg metilhidroksibenzoātu (E 218),

0,20 mg propilhidroksibenzoātu (E 216).

Citas sastāvdaļas ir vazelīns, cetilspirts, holesterīns un ūdens injekcijām.

**Solcoseryl gēla/ ziedes ārējais izskats un iepakojums**

Solcoseryl gels ir šķidrs, caurspīdīgs, bez smaržas, viegli iedzeltens.

Solcoseryl ziede ir viegli duļķaina, taukaina, bez smaržas.

Solcoseryl gels/ ziede pieejama 20 g tūbiņās. Katra tūbiņa ir iepakota kartona kastītē kopā ar lietošanas instrukciju.

**Reģistrācijas apliecības īpašnieks un ražotājs**

**Reģistrācijas apliecības īpašnieks**

SIA Meda Pharma

Vienības gatve 109

Rīga LV-1058

Latvija

**Ražotājs**

MEDA Pharma GmbH & Co. KG

Benzstrasse 1, Bad Homburg

DE-61352

Vācija

**Šī lietošanas instrukcija pēdējo reizi pārskatīta** **05/2016**